Գորշ գայլը (ֆիլմ)

«Գորշ գայլը» (), 1962 թվականի  խորհրդային ֆիլմ, որը նկարահանել է ռեժիսոր Թամարա Ռոդիոնովան Եվգենի Պերմյակի «Հեքիաթ գորշ գայլի մասին» () վեպի մոտիվներով։

Սյուժե 
Ֆիլմը պատմում է Քաղաքացիական պատերազմից քառասուն տարի անց երկու եղբայրների հանդիպման մասին։ Պյոտր և Տրոֆիմ Բախրուշինները ծնվել են նույն գյուղում։ Պյոտրը քաղաքացիական պատերազմի տարիներին միացել է Կարմիր բանակին, իսկ պատերազմից հետո իր հայրենի գյուղում դարձել է կոլտնտեսության նախագահ։ Տրոֆիմը կռվել է Կոլչակի զորքերում, հայտնվել է ԱՄՆ-ում, այնտեղ  դարձել ֆերմեր։ Եվ ահա քառասուն տարի անց Տրոֆիմը վերադառնում է հայրենի գյուղ ամերիկացի լրագրող Ջոն Թեյների հետ միասին, որի հետ պայմանագիր է կնքել. Տրոֆիմը պետք է օգնի լրագրողին գիրք գրել երկու եղբայրների՝ «ազատ աշխարհի» և «կոմունիստական դժոխքի» ներկայացուցիչների հանդիպման մասին։

Դերերում 
 Կոնստանտին Սինիցին – Պյոտր Բախրուշին
 Բորիս Գորշենին – Տրոֆիմ Բախրուշին
 Գեորգի Կուլիկով – Ֆեոդոր Ստեկոլնիկով
 Նինա Նիկիտինա – Դարյա Ստեպանովնա
 Նիկոլայ Գրինկո – Ջոն Թեյներ
 Լարիսա Արխիպովա – Կատյա
 Եվգենի Լեբեդև – Պանտելեյ
 Վալենտինա Ռոմանովա – Ելենա Սերգեևնա
 Վլադիմիր Մաքսիմով – Անդրեյ Լոգինով
 Իրինա Մուրզաևա – Պելագեա
 Դրվագներում՝ Սերգեյ Կարնովիչ-Վալուա, Սերգեյ Պլոտնիկով, Քսենյա Զլատկովսկայա, Միխայիլ Լադիգին, Նիկոլայ Ռոժդեստվենսկի, Տատյանա Տարասովա, Իյա Ուժովա։

Ֆիլմի մասին 
Համամիութենական պրեմիերան կայացել է Մոսկվայի Կինոյի տանը 1962 թվականի հոկտեմբերի 3-ին։

Ծանոթագրություններ

Աղբյուրներ 
 Серый волк // Советские художественные фильмы: Аннотированный каталог (1958—1963). Т. 4. М., 1968. — стр. 513—514.
 Е. В. Волков — «Колчаковщина» в советском игровом кино // Новый исторический вестник, 2013

Խորհրդային ֆիլմեր
«Լենֆիլմ» ստուդիայի ֆիլմեր
1962 ֆիլմեր
Խորհրդային դրամա ֆիլմեր